AXUDAS AOS SECTORES ECONÓMICOS DO MUNICIPIO DE PAZOS DEBORBÉN AFECTADOS POLA CRISE DA COVID-19
ADMINISTRACIÓN LOCAL — Municipal — Pazos de Borbén (Subvencións e axudas, 02/02/2022)

De conformidade co previsto nos artigos 17.3. b e 20.8. a de la Lei 38/2003, de 17 de novembro, General de Subvencións, publícase o extracto da convocatoria cuxo texto completo pode consultarse na Base de Datos Nacional de Subvencións (https://www.infosubvenciones.es/bdnstrans/GE/es/convocatoria/604629). Extracto das bases aprobadas por Decreto de Alcaldía nº2021-0795 do 29 de decembro de 2021 polo que se convocan axudas aos sectores económicos do municipio de Pazos de Borbén afectados por la crisis de la Covid-19. — Desenvolver unha actividade económica en situación de alta no Imposto de Actividades Económicas agás aquelas actividades incluídas no epígrafe CNAE 9200, actividades de xogos de azar e apostas. — Estar dado de alta no réxime correspondente da Seguridade Social, ou na Mutua profesional correspondente e na Axencia Estatal Tributaria no momento da presentación da solicitude nas actividades de hostalería, comercio, ou similares. — Que a actividade sexa desenvolvida por unha persoa física (traballador autónomo) ou unha pequena empresa de ata 10 persoas empregadas. — Ter, no exercicio 2019, unha facturación anual para os efectos do IVE inferior a un millón de euros. Cando o solicitante non levara de alta, no ano 2019, os 12 meses naturais esixidos para acreditar a redución dos ingresos, a valoración levarase a cabo de xeito proporcional en función do período de actividade. — Que a actividade económica se exerza no Concello de Pazos de Borbén. Enténdese que a activida de se exerce no Concello de Pazos de Borbén cando o seu domicilio social e fiscal estea situado no termo municipal e desenvolvase a súa actividade económica nun local, establecemento ou centro de traballo determinado aberto ao público na actualidade e con atención directa a este. — Que a actividade económica desenvolvida resultase afectada polo peche obrigatorio durante o ano 2020 e/ou 2021 debido as medidas restritivas de protección fronte a Covid-19, tanto de ámbito estatal como autonómico. Tamén poderán beneficiarse aquelas persoas ou entidades cuxa actividade, non afectada polo peche de establecementos obrigatorio, sufrira unha redución de facturación superior ó 50%, con relación á media do ano 2019. No caso de non poder realizarse a comparativa por tratarse dunha empresa creada no ano 2020, terase en conta o anterior trimestre do ano 2020, ou aquel de maior facturación ós efectos de acreditar este extremo. No caso de ser unha empresa creada no ano 2021, a comparativa será entre o mes de maior e o de menor facturación do ano 2021. — Non poderán obter a condición de beneficiarios os autónomos que ademais traballen por conta allea, nin as persoas ou entidades nas que concorra algunha das prohibicións previstas no artigo 13 da Lei 38/2003, do 17 de novembro, Xeral de Subvencións. En particular, deben estar ó corrente no cumprimento das súas obrigas tributarias coa Facenda estatal (AEAT), coa Tesourería Xeral da Seguridade Social (TXSS), coa Facenda da comunidade autónoma de Galicia (ATRIGA), coa Deputación de Pontevedra e co Concello de Pazos de Borbén no momento de presentación da solicitude e ata a data de pago da subvención. Non terán a condición de beneficiarios as persoas ou entidades que teñan subvencións pendentes de xustificación co Concello de Pazos de Borbén, unha vez transcorrido o prazo para elo. — Que dispoña de autorización municipal para o exercicio da actividade. O obxecto da presen te convocatoria é paliar a grave situación social e económica á que se enfrontan as pequenas empresas, con ata 10 persoas empregadas, e traballadores autónomos con domicilio social e fiscal en Pazos de Borbén e que resultaron afectados, total ou parcialmente na súa actividade, polas restricións do estado de alarma e as recollidas nas distintas ordes polas que se establecen medidas de prevención específicas como consecuencia da evolución da situación epidemiolóxica derivada do COVID-19 dende marzo de 2020, de conformidade coas bases do Plan Concellos da Deputación Provincial de Pontevedra 2021. O obxectivo é protexer o interese xeral dos cidadáns de Pazos de Borbén, prestando apoio inmediato ás persoas autónomas e empresas citadas para minimizar o inevitable dano económico causado pola crise sanitar ia da COVID-19 na economía local e contribuír, unha vez finalizada a alarma sanitaria, á reactivación da economía do Concello de Pazos de Borbén Publicadas no BOPPO nº 12 do 19 de xaneiro de 2022, na la web do Concello, (https://pazosdeborben.gal/es/inicio-2/) e no taboleiro de anuncios. O importe destinado a esta convocatoria é de oito mil setecentos corenta e dous euros con setenta céntimos (8.742,70 €), ó abeiro da Liña 2, cantidade adicional, do Plan Concellos 2021 da Deputación Provincial de Pontevedra, e realizarase con cargo á aplicación orzamentaria 439.479 do orzamento do Concello de Pazos de Borbén para o exercicio 2021. Dita asignación orzamentaria será xerada integramente unha vez se teña constancia da resolución da Deputación Provincial de Pontevedra pola cal se conceda a subvención que, a tal fin, será solicitada polo Concello de Pazos de Borbén ao abeiro do Plan Provincial de Obras e Servizos (Plan Concellos) 2021, reparto adicional Liña 2. O procedemento de outorgamento desta subvención consistirá en dividir o importe do crédito global (8.742,70 €), entre as persoas solicitantes que reúnan os requisitos establecidos na convocatoria, establecéndose como importe máximo da subvención a conceder en mil euros (1.000,00 €). Non se poderá conceder máis dunha subvención a cada solicitante, aínda que teña máis dunha actividade empresarial, profesional ou comercial. En ningún caso o importe da subvención poderá ser de tal contía que, illadamente ou en concorrencia con subvencións ou axudas doutras Administracións Públicas ou doutros entes públicos ou privados, supere o custo total dos gastos xustificados nesta convocatoria. Se así fora, este feito daría lugar a unha modificación da resolución da concesión. Así mesmo, toda alteración das condicións para a concesión da subvención poderá dar lugar, no seu caso, á modificación do acordo de concesión. O prazo para a presentación de solicitudes para participar no presente procedemento será de quince (10) días naturais contados desde o día seguinte hábil ó da publicación do extracto da convocatoria no Boletín Oficial da Provincia de Pontevedra, de conformidade co art.20.8 da Lei 38/2003, do 17 de novembro, Xeral de Subvencións Pazos de Borbén, 26/01/2022 Andrés Iglesias Rodríguez, Alcalde-Presidente do Concello d e Pazos de Borbén